OpenLLM-France/wikimedia huggingface dataset:
# Barrera hematocefalorraquídia

La barrera hematocefalorraquídia és una barrera selectivament permeable entre la sang i el líquid cefalorraquidi. Als plexes coroides, es compon de les cèl·lules epitelials i les unions entre elles, mentre que al cervell es compon de la membrana aracnoide. Entre les seves funcions principals hi ha la neuroprotecció i el manteniment de l'homeòstasi del sistema nerviós central. El trimetoprim i el sulfametoxazol són dos dels medicaments capaços de travessar la barrera hematocefalorraquídia.

## Referències

* ↑ Laterra, J.; Keep, R.; Betz, L. A.; Goldstein, G. W. «Blood—Cerebrospinal Fluid Barrier» (en anglès). Basic Neurochemistry: Molecular, Cellular and Medical Aspects, 1999. [Consulta: 17 octubre 2022].
# Biljana Plavšić

Biljana Plavšić (en serbi: Биљана Плавшић), és una antiga política i professora universitària sèrbia de Bòsnia, nascuda a Tuzla el 7 de juliol de 1930, a l'actual Bòsnia i Hercegovina. Presidenta de la Republika Srpska entre 1996 i 1998, va ser acusada i condemnada pel Tribunal Penal Internacional per a l'antiga Iugoslàvia (ICTY) de crims de guerra comesos durant la Guerra de Bòsnia, lliurant-se voluntàriament al tribunal i pactant una condema d'onze anys. Essent la política bosniana de més alt nivell condemnada mai per l'ICTY, va complir la seva condemna a Suècia i va ser alliberada el 27 d'octubre de 2009.

## Referències

* ↑ «El Govern suec deixa en llibertat l'expresidenta serbobosniana Plavsic». El Periódico, 22-10-2009. [Consulta: 11 febrer 2010].
* ↑ «Surt de la presó la successora de Karadzic a la presidència serbobosniana». 3cat24.cat, 27-10-2009. [Consulta: 11 febrer 2010].

## Enllaços externs

* Documentació sobre el procés a Biljana Plavšić, Tribunal Penal Internacional per a l'antiga Iugoslàvia (anglès)
# Bill

Bill (conegut també amb el títol de Meet Bill) és una pel·lícula estatunidenca dirigida per Bernie Goldmann i Melisa Wallack, estrenada el 2007. S'ha doblat al català.

## Argument

Un hom de mitjana edat està fart de la seva feina i està casat amb una dona que l'enganya i que de mala gana ha de convertir-se en mentor d'un adolescent rebel.

## Repartiment

* Aaron Eckhart: Bill Anderson
* Logan Lerman: The Kid
* Jessica Alba: Lucy
* Elizabeth Banks: Jess
* Timothy Olyphant: Chip
* Craig Bierko: Sergent
* Marisa Coughlan: Laura
* Kristen Wiig: Jane Whitman
* Jason Sudeikis: Jim Whitman
* Andy Zou: Donald Choo
* Holmes Osborne: M. Jacoby
* Conor O'Farrell: Principal

## Referències

* ↑ «Bill». ésAdir. [Consulta: 30 gener 2023].

## Enllaços externs

* Bill - Lloc web oficial
* Bill a Goita què fan, ara!
# Vall d'Ala

La Vall d'Ala (arpità Vâl d'Ala) està situada a la província de Torí i és la vall central de les tres Valls de Lanzo.

## Geografia

La vall pren forma dels cims Uia di Ciamarella i Uia di Bessanese, als Alps de Graia a la frontera amb França. Dalt de la vall hi ha l'altiplà del Pian della Mussa on comença a fluir un tram del riu Stura di Lanzo que ha format la vall.
La vall s'uneix a la Vall Gran de Lanzo a l'altura del municipi de Ceres.

### Muntanyes

Segons la seva proximitat amb la frontera de França trobem:
* Uia di Ciamarella - 3.676 m
* Uia di Bessanese - 3.604 m
* Albaron di Savoia - 3.638 m
* Monte Collerin - 3.475 m
Al llarg de la conca amb la Vall Gran de Lanzo:
* Punta Rossa di Sea - 2.908 m
* Uia di Mondrone - 2.964 m
Al llarg de la conca amb la vall de Viù:
* Punta Servin - 3.108 m
* Torre d'Ovarda - 3.075 m
* Punta Chiavesso - 2.824 m
* Monte Ciorneva - 2.920 m
* Monte Rosso d'Ala - 2.763 m

## Centres principals

Els tres municipis de la vall són
* Balme
* Ala di Stura
* Ceres.

## Llocs d'interès

* Pian della Mussa: altiplà situat al final de la vall i als peus dels cims que envolten la vall.
* Santuari dedicat a la Mare de Déu de Lorda a Martassina, fracció d'Ala di Stura.

## Turisme

La vall ha desenvolupat en el darrer segle una forta vocació turística de temporada.

### Refugis alpins

Per a facilitar la sortida als cims de la vall i l'excursionisme d'alta muntanya, la vall és dotada d'alguns refugis alpins
* Refugi Bartolomeo Gastaldi - 2.659 m
* Refugi Città di Cirié - 1.800 m
* Bivacco Gino Gandolfo - 2.301 m
* Bivacco Bruno Molino - 2.280 m
# Vall d'Alamut

Alamut és una vall aïllada de l'Iran, a la regió de Daylam, a les muntanyes Elburz, a 35 km al nord-est de Qazwin. A la vall es troben diverses fortaleses una de les quals porta el nom d'Alamut. La vall està formada pels dihistans d'Alamut i Rudbar al shahristan de Qazwin. La ciutat principal és Moʿallem Kalāya.
Fou visitat el 1832 pel coronel Monteith, el 1836 per J. Shiel i el 1837 per A. Eloy. Al segle xx fou explorat amb cura per L. Lockhart (1928), W. Ivanow (1928) i F. Stark (1930); una exploració arqueològica menor es va fer per P. Willey el 1960.
# Villmergen

Villmergen és un municipi del cantó d'Argòvia (Suïssa), situat al districte de Bremgarten. Té una superfície, a partir del 2006, de 10,2 quilòmetres quadrats. D'aquesta superfície, el 41,6% s'utilitza amb finalitats agrícoles, mentre que el 35,9% és forestal. De la resta del terreny, el 22,3% està poblat (edificis o carreteres) i la resta (0,2%) és improductiu (rius o llacs).
El 2010, Hilfikon es va fusionar amb Villmergen.

## Referències

* ↑ Swiss Federal Statistical Office accessed 3 March 2010
* ↑ Amtliches Gemeindeverzeichnis der Schweiz published by the Swiss Federal Statistical Office (alemany) accessed 14 January 2010
# Vena porta hepàtica

La vena porta hepàtica o, habitualment i senzillament, vena porta és un vas sanguini que transporta la sang del tracte gastrointestinal, vesícula biliar, pàncrees i melsa al fetge. Aquesta sang conté nutrients i toxines extretes del contingut digerit. Aproximadament el 75% del flux sanguini total del fetge passa per la vena porta, i la resta prové de l'artèria hepàtica pròpia. La sang surt del fetge per les venes hepàtiques per anar al cor.
La vena porta no és una veritable vena, perquè condueix la sang als llits capil·lars del fetge i no directament al cor. És un component principal del sistema portal hepàtic, un dels tres sistemes venosos portals del cos humà; els altres són els sistemes de portals hipofisiari i renal.
La vena porta normalment es forma per la confluència de la mesentèrica superior, les venes esplèniques, la mesentèrica inferior, les venes gàstriques esquerra i dreta, i la vena pancreàtica.
Hi ha trastorns que afectes la vena porta causant malalties i morts. Un exemple important d'un d'aquests trastorn és la pressió arterial elevada a la vena porta. Aquest trastorn, anomenat hipertensió portal, és una complicació important de la cirrosi. En l'obesitat abdominal els greixos, les citocines inflamatòries i altres substàncies tòxiques són transportades per la vena porta des del greix visceral al fetge, donant lloc a la resistència a la insulina i malaltia del fetge gras no alcohòlic.

## Conseqüències fisiològiques

El fet que el fetge tracti de seguit la sang que conté els productes de la digestió permet una desintoxicació significativa de substàncies perilloses.

## Implicacions terapèutiques

Molts fàrmacs es degraden en gran manera per l'efecte d'aquest primer pas de la sang a través del fetge. Per evitar aquesta degradació, certes substàncies s'administren per una via capaç d'assolir la circulació sanguínia general sense passar pel filtre del fetge, per exemple per via sublingual o subcutània.

## Referències

* ↑ «Visceral fat and metabolic inflammation: the portal theory revisited». Obesity Reviews, vol. 13, Suppl 2, 2012, pàg. 30–39. DOI: 10.1111/j.1467-789X.2012.01035.x. PMID: 23107257.
* ↑ «Abdominal Obesity, Adipokines and Non-communicable Diseases». The Journal of Steroid Biochemistry and Molecular Biology, vol. 203, 2020, pàg. 105737. DOI: 10.1016/j.jsbmb.2020.105737. PMC: 7431389. PMID: 32818561.
# BioCultura

BioCultura, la Fira de Productes Ecològics i Consum Responsable, és una fira i trobada de referència internacional que se situa entre les dues més importants d'aquestes característiques que tenen lloc a Europa.
La fira se celebra a Barcelona, Madrid, València, Bilbao, Sevilla i la Corunya, i acull en un mateix espai productors, distribuïdors, professionals i consumidors amb una visió determinada per la cerca d'un món realment sostenible. Biocultura començà a celebrar-se per primera vegada a Madrid l'any 2015, concretament el 23 d'octubre de 1985, quan el aleshores alcalde de Madrid, Enrique Tierno Galván, inaugura la primera BioCultura al Pavelló d'Agricultura de la Casa de Campo, amb 40 expositors i 15.000 visitants. Anys després, el 1994, s'inaugura la primera edició de la BioCultura a Barcelona, ciutat on ha vingut desenvolupant-se en els darrers anys a l'interior del recinte del Palau Sant Jordi. La directora de BioCultura és l'activista i ecologista Ángeles Parra García, presidenta de l'Associació Vida Sana, l'entitat sense ànim de lucre, i declarada d'utilitat pública, que l'organitza.

## Referències

* ↑ «30 años de Biocultura, 30 años de ecología en España». RTVE, 06-11-2014 [Consulta: 11 maig 2024].
* ↑ «BioCultura Madrid cumple 30 años». Revista Ambienta, 01-11-2014 [Consulta: 11 maig 2024].
* ↑ «Biocultura cumple 30 años, más saludable que nunca». Telemadrid, 13-11-2014 [Consulta: 11 maig 2024].
* ↑ «BioCultura Barcelona: 25 anys de rebel·lió. “Fira de Barcelona boicoteja el creixement del sector ecològic”». Bio Eco Actua, 15-03-2018 [Consulta: 11 maig 2024].
* ↑ «Biocultura llena el Palau Sant Jordi para celebrar sus 25 años en Barcelona». El Periódico, 01-05-2018 [Consulta: 11 maig 2024].
* ↑ «Ángeles Parra (BioCultura): «Necessitem una transició a l'agroecologia urgent i eficaç»». Bio Eco Actual, 12-04-2024 [Consulta: 11 maig 2024].
# Vicente Seguí García

Vicente Seguí García (València, 13 de desembre del 1927 - Madrid, 4 de juliol del 1988) va ser un futbolista valencià. Jugava d'extrem esquerre i la major part de la seua carrera va transcórrer al València CF.

## Clubs

* CE Mestalla - 1945-1946
* València CF - 1946-1959 - Primera divisió - 260 partits i 83 gols
* Llevant UE - 1959-1960 - Segona divisió

## Títols

* 1 Lliga - València CF - 1946-1947
* 2 Copes del Rei - València CF - 1949 i 1954

## Referències

* ↑ «Ayer en Las Corts». Mundo Deportivo, 24-02-1950. [Consulta: 20 desembre 2012].
* ↑ «Deportes en breve». ABC, 05-07-1988, pàg. 90.
* ↑ «Ficha de Vicente Seguí». ciberche.net. Arxivat de l'original el 2016-03-04. [Consulta: 20 desembre 2012].

## Enllaços externs

* Seguí en www.lfp.es
* Perfil a BDFutbol
# Vicente Sierra Martínez

Vicente Sierra Martínez (Pontecesures, província de Pontevedra, 1900 - Vigo, 1981) fou un advocat i polític gallec. Llicenciat en dret, treballà com a advocat de l'estat a la Subdelegació d'Hisenda de Vigo. Com a polític, fou elegit diputat per la província de Pontevedra pel Partit Republicà Radical a les eleccions generals espanyoles de 1933.

## Enllaços externs

* Fitxa del Congrés dels Diputats (castellà)
# Vicente Sánchez Iranzo

Vicente Sánchez Iranzo (Utiel, 29 de març de 1960 - València, 6 de novembre de 2001) va ser un advocat i polític valencià, diputat a les Corts Valencianes durant la II Legislatura.
Havia treballat com a administratiu i va ser secretari general de les Joventuts Socialistes del País Valencià. Va ocupar un escó com a diputat a les Corts Valencianes en 1989, on fou vocal de la Comissió d'Indústria, Comerç i Turisme de les Corts Valencianes.
A les eleccions municipals espanyoles de 1995 fou escollit alcalde d'Utiel. A les eleccions municipals espanyoles de 1999 no aconseguí renovar el càrrec, però es mantingué com a regidor i fou nomenat assessor del grup socialista en la Federació Valenciana de Municipis i Províncies. El 5 de setembre de 2001 va patir un aneurisma mentre anava en cotxe a València i va tenir accident de trànsit a Setaigües. Fou traslladat immediatament a l'Hospital de Requena, i a causa de la gravetat fou traslladat a l'Hospital General de València, on va morir l'endemà.

## Referències

* ↑ «Fitxa de les Corts Valencianes». Arxivat de l'original el 2017-02-02. [Consulta: 4 juny 2015].
* ↑ El ex alcalde de Utiel Vicente Sánchez muere en un accidente, El País, 7 de novembre de 2001
# Ulleres de tisora

Ulleres de tisora (o ulleres de tija) són unes ulleres, que normalment s'utilitzen per corregir la visió a distància, muntades en tiges de tipus tisora en lloc de les tiges d'orella com les ulleres modernes..
La invenció de les ulleres de tisora va resoldre el problema del monocle, que als no acostumats els causava molèsties a l'ull, ja que proporcionava dues lents en un marc en forma de "Y" que no calia aguantar dins la cavitat de l'ull. Normalment, tenien un anell al final del mànec de manera que podien ser penjades en una cinta o cadena d'or al voltant del coll.
Alguns exemples elegants, sovint daurats i ornamentats, es van fer comuns entre els membres de la societat francesa i alemanya més de moda a la segona meitat del segle xviii.. George Washington, Lafayette i Napoleó van utilitzar ulleres de tisora. En francès es diuen binocles o binocles-ciseaux i les ulleres de tisora franceses són més delicades, ornamentades part de ser un accessori a la moda, que les fetes en altres parts d'Europa. Els impertinents poden haver-se desenvolupat a partir de les ulleres de tisora.

## Vegeu també

* Ullera
* Pinçanàs

## Referències

* ↑ Ulleres a Optimot
* ↑ «Ulleres de tisora». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Richard Corson, Fashions in eyeglasses, 1980
* Valerie Steele, Encyclopedia of clothing and fashion, Volume 1, 2005
# Bodianus eclancheri

Bodianus eclancheri és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 61 cm de longitud total.

## Distribució geogràfica

Es troba des de l'Equador fins a Xile, incloent-hi les Illes Galápagos.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Bodianus insularis

Bodianus insularis és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 33 cm de longitud total.

## Distribució geogràfica

Es troba a l'Atlàntic oriental: illa de Santa Helena.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Bavlí

Bavlí - Бавлы (rus) - és una ciutat de la República del Tatarstan, a Rússia. En el cens de 2010, tenia 22.109 habitants.

## Referències

* ↑ «. Всероссийская перепись населения 2010 года. Том 1» (en rus). Russian Federal State Statistics Service, 2011. [Consulta: 11 desembre 2023].
* ↑ «Bavly» (en anglès britànic). TATARSTAN.EU. [Consulta: 11 desembre 2023].
# Bill Bradley

William Warren "Bill" Bradley (nascut el 28 de juliol de 1943 en Crystal City, Missouri) és un exjugador de bàsquet estatunidenc que va jugar durant 10 temporades en l'NBA, totes elles en els New York Knicks. També va ser Senador dels Estats Units per Nova Jersey i candidat a la presidència, competint amb el Vicepresident Al Gore per la nominació com a candidat del Partit Demòcrata en les Eleccions de l'any 2000.

## Referències

* ↑ Gancedo, Javier. «An Oxford scholar turned European champion». Euroleague, 23-04-2013. [Consulta: 26 setembre 2021].
* ↑ «BRADLEY, William Warren (Bill)» (en anglès). Biographical directory of the United States Congress. [Consulta: 26 setembre 2021].

## Enllaços externs

* Bill Bradley. Pàgina personal. (anglès)
* Página de Bill Bradley a gather.com (anglès)
* Página de Bill Bradley en la web del Basketball Hall of Fame (anglès)
| Precedit per: Walt Hazzard | MVP de l'NCAA Final Four 1965 | Succeït per: Jerry Chambers |
# Von Ryan's Express

Von Ryan's Express és una pel·lícula estatunidenca dirigida per Mark Robson i estrenada l'any 1965.

## Argument

Segona Guerra Mundial. Al mateix temps que els aliats aconsegueixen fer retrocedir les tropes del Tercer Reich cap a Alemanya, el Coronel Josep Ryan (Frank Sinatra), pilot de combat, té la mala sort de ser ferit i traslladat a un camp de presoners estatunidencs i anglesos. Més preocupat per sobreviure que per escapar, es guanya l'humiliant sobrenom de Von Ryan. Però, quan ha de rellevar l'oficial anglès al comandament, es proposa aconseguir la llibertat per mitjà d'un arriscadíssim pla, que consisteix a fugir amb tren, a través d'Itàlia, per arribar a Suïssa.

## Crítica

Adaptació cinematogràfica d'una novel·la de David Westheimer, El Coronel Von Ryan, que suposa el debut cinematogràfic a Hollywood d'una jove Raffaella Carrà, treballant amb estrelles de la talla de Frank Sinatra i Trevor Howard. No obstant això, aquesta és una de les poques incursions de la italiana al cinema americà, ja que on hi ha el veritable reconeixement a la seva carrera professional és a través de la pantalla petita i de la música, principalment a Itàlia i a Espanya. El llargmetratge és dirigit per Mark Robson, antic editor de films d'Orson Welles i Jacques Tourneur.
Cal destacar el sinistre trobada amb un agent de la Gestapo, l'assalt a la torre de control del ferrocarril a Milà i una espectacular batalla final amb el tren suspès en un viaducte. Aquest film bèl·lic va gaudir de certa popularitat en el seu moment, fins al punt de merèixer els honors d'una discreta reposició.

## Repartiment

* Frank Sinatra: el coronel Joseph L. Ryan
* Trevor Howard: el major Eric Fincham
* Raffaella Carrà: Gabriella
* Brad Dexter: el sergent Bostick
* Sergio Fantoni: el capità Oriani
* Edward Mulhare: el capità Costanzo
* John Van Dreelen: el coronel Gortz
* Richard Bakalyan: el caporal Giannini
* Michael Goodliffe: el capità Stein
* Wolfgang Preiss: el major Von Klemment
* Vito Scotti: el conductor de tren italià
* Adolfo Celi: el major Battaglia
* James Brolin: el soldat Ames

## Premis i nominacions
### Nominacions

* 1966: Oscar a la millor edició de so per Walter Rossi
# Von der Pahlen (cràter)

Von der Pahlen és un cràter d'impacte erosionat que es troba a la cara oculta de la Lluna. Es localitza a un diàmetre a sud-sud-oest del cràter Strömgren. Més a sud es troba Chebyshev, més gran, i a l'oest-sud-oest apareix Das.
* Localització de Von der Pahlen (centre de la imatge)
* Cràters satèl·lit
Aquest cràter ha estat molt desgastat per successius impactes, deixant la vora i l'interior desfigurats i plens de cràters. Posseeix un petit cràter unit a l'exterior de la vora a sud-est, i les restes d'un cràter de la mateixa mida a la vora meridional. Altres cràters petits es troben travessant els límits de la vora a nord-oest, oest i sud-oest. La resta de la vora ha estat arrodonida per l'erosió generada per múltiples impactes. Un petit cràter ocupa pràcticament el punt mig del cràter.

## Cràters satèl·lit

Per convenció aquests elements són identificats en els mapes lunars posant la lletra en el costat del punt central del cràter que està més proper a Von der Pahlen.
| Von der Pahlen | Coordenades | Diàmetre |
| E | 24° 30′ S, 128° 48′ O﻿ / ﻿24.5°S,128.8°O﻿ / -24.5; -128.8﻿ (Von der Pahlen E) | 32 km |
| H | 27° 06′ S, 127° 30′ O﻿ / ﻿27.1°S,127.5°O﻿ / -27.1; -127.5﻿ (Von der Pahlen H) | 35 km |
| V | 23° 48′ S, 135° 36′ O﻿ / ﻿23.8°S,135.6°O﻿ / -23.8; -135.6﻿ (Von der Pahlen V) | 19 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Villanueva de Gormaz

Villanueva de Gormaz és un municipi de la província de Sòria, a la comunitat autònoma de Castella i Lleó.

## Referències

* ↑ «Provincia de Soria (España): Municipios & Localidades» (en castellà), 22-01-2021. [Consulta: 5 març 2021].
# Bivalvaria

Bivalvaria és una secció del gènere Utriculària. Les deu petites espècies d'aquesta secció són plantes carnívores natives d'Àfrica amb una espècie que es distribueix a Mèxic i una altra a Àsia a l'Índia. John Hendley Barnhart va descriure i va publicar aquesta secció el 1916 com el gènere separat, Calpidisca. Sadashi Komiya va revisar el gènere Utriculària el 1973 i va traslladar el gènere de Barnhart a una secció d'Utriculària. Peter Taylor va publicar la seva monografia Utriculària en el 1986 en la qual emplaçada la secció de Komiya com a subgènere Utriculària. Noves i més recent revisions l'han col·locat com a Bivalvaria.

## Taxonomia

* Utricularia arenaria
* Utricularia bisquamata
* Utricularia firmula
* Utricularia livida
* Utricularia microcalyx
* Utricularia odontosepala
* Utricularia pentadactyla
* Utricularia sandersonii
* >Utricularia troupinii
* Utricularia welwitschii

## Vegeu també

* Característiques de les lentibulariàcies

## Referències

* ↑ Taylor, Peter. (1989).
* ↑ Müller, K.F., Borsch, T., Legendre, L., Porembski, S., and Barthlott, W. (2006).